# Aser

### De Viquipèdia

Segons el Gènesi, Aser és el segon fill de Jacob i l'esclava Zilpà. És el vuitè dels dotze fills de Jacob i patriarca de la tribu d'Aser.

Aser fou un dels delators del seu germà Rubèn ja que explicà al seu pare Jacob que Rubèn s'havia allitat amb l'esclava Bilhà, igual que el seu pare. Així, Aser aconseguí enemistar-se amb els seus germans.

Aser es casà, segons tradicions jueves, dos cops. La primera fou amb una dona anomenada Adon, descendent del seu oncle-avi Ismael.

El segon casament fou amb una vídua de nom Hadurà, qui li donà diversos fills:

- Imnà
- Ixvà
- Ixví
- Berià. Els fills de Berià: Hèber i Malquiel.
- Sèrah, l'única filla. Segons algunes versions, ella mostrà a Moisès on estaven dipositades les despulles del patriarca Josep per tal que poguessin ser tretes d'Egipte i enterrades a Nablús, tal i com volia Josep.

Un dia, juntament amb els seus germans envejosos de Josep, el vengueren a un mercader d'esclaus ismaelita que anava a Egipte i digueren al seu pare que havia estat mort per una fera.

Quan arribaren temps de sequera, baixà amb els seus germans a Egipte per comprar aliments. Allà es toparen amb el regent del país, qui els confessà que era el seu germà Josep i els perdonà a tots. Aleshores la família s'instal·là a Egipte.

## [edita] Vegeu també

- Tribu d'Aser
- Pobles del mar

Obtingut de "http://ca.wikipedia.org../../../a/s/e/Aser.html"

Categoria: Gènesi

##### Views

- Article
- Discussió
- Revisió actual

##### Cerca